Vašo Patejdl

**Václav „Vašo“ Patejdl** (* 10. október 1954, Karlove Vary – † 19. august 2023) bol slovenský spevák, skladateľ, hudobník a hudobný producent, spoluzakladateľ skupiny Elán.

## Životopis
Vašo Patejdl sa narodil 10. októbra 1954 v Karlových Varoch. Jeho otec bol českým hudobníkom, ktorý hrával napríklad s Waldemarom Matuškom, matka bola stavebná projektantka. Pre zhodu mien s otcom, ktorý bol tiež hudobníkom, bol Vašo často označovaný ako Václav Patejdl ml. Asi o šesť rokov neskôr po jeho narodení sa Vašova rodina presťahovala do Bratislavy. Vašo Patejdl mal k hudbe blízko a aj keď mal pôvodne študovať hru na husliach, nakoniec pre krátky malíček presedlal na klavír. Po ukončení SVŠ absolvoval skúšky a ukončil štúdium kompozície u profesora Alexandra Moyzesa na VŠMU v Bratislave.

### Začiatky so skupinou Elán
V roku 1968 mal Vašo svoju kapelu, ktorá sa rozpadla. Ich bubeník totiž spolu s rodičmi emigroval. Vašo Patejdl v tom čase chodil do hudobnej školy na klavír. Jedným z jeho spolužiakov bol Jožo Ráž, ktorý mal tiež kapelu. Vašo sa s ním spojil a s novými muzikantmi sa začal učiť hrať na gitaru. Jožo neskôr priviedol ďalších kamarátov z bratislavských škôl a tak vznikol Elán.

Známym sa Elán stal po vystupovaní v bratislavských študentských kluboch. Do širšieho povedomia sa dostali ich pesničky „Semafór“ či „Dám ti všetko, čo mám“. V roku 1979 vystúpil Elán prvýkrát na Bratislavskej lýre so skladbou „Bláznivé hry“. Vašo Patejdl vtedy za ňu získal cenu za najlepší aranžmán.

### Sólová kariéra
Z kapely Elán Vašo Patejdl odišiel v roku 1985 v čase ich najväčšieho vzostupu, potom keď vydali štyri komerčne veľmi úspešné štúdiové albumy. Na albume ktorý kapela nahrala v tomto roku, *[[Detektívka (album)|Detektívka]]*, spolupracoval už len ako hosťujúci hudobník.

Vašo Patejdl sa osamostatnil a začal svoju úspešnú sólovú kariéru: sólové projekty z veľkej časti realizoval spolu s textárom Ľubošom Zemanom, s ktorým tvorili stálu autorskú dvojicu a vydali štyri kompletné sólové hudobné albumy. Spolupracovali spolu aj na niektorých ďalších albumoch. Ako sólový hudobník je Vašo Patejdl víťazom Bratislavskej lýry 1987 (skladba „Umenie žiť“).

V roku 1987 Vašo Patejdl spolu s Petrom Nagyom a Beátou Dubasovou nahrali album *[[Peter, Vašo a Beáta deťom]]*. Spolupráci na koncipovaní tvorby pre deti sa Vašo venoval aj neskôr v 90. rokoch.

V roku 1991 vyšiel projekt *[[Labyrinth Of The World / Labyrint sveta]],* štúdiový album, ktorý nahral Vašo Patejdl a česky huslista Jaroslav Svěcený. album bol „Venovaný 400. výročiu narodenia J. A. Komenského a jeho odkazu.“

Autorsky, hudobne aj spevácky sa podieľal na tvorbe viacerých slovenských i zahraničných interpretov. Okrem spomenutých umelcov to bola napríklad aj Marika Gombitová, Banket, Heidi Janků a ďalší.

Vašo Patejdl bol zakladateľom, majiteľom a prevádzkovateľom nahrávacieho štúdia Relax v Bratislave.

### Filmová a muzikálová tvorba
Okrem sólovej kariéry sa Vašo Patejdl venoval skladaniu filmovej hudby. V tom istom roku ako pracoval na svojom sólovom albume, ''Chlapčenský úsmev'', skomponoval a nahral hudbu k prvej časti hudobného filmu *[[Fontána pre Zuzanu]]*, ktorý režíroval Dušan Rapoš. Soundtrack k tomuto filmu vyšiel na albume ''Dvaja'' (Hudba a piesne z filmu Fontána pre Zuzanu). Autorom textov na tomto albume bol Boris Filan. Tento film mal ďalšie dve pokračovania. Hudbu k týmto pokračovaniam z väčšej časti zložil Vašo Patejdl. Ako autor hudby s ním spolupracoval Pavol Habera a Ibrahim Maiga. Z tretej časti tohto hudobného filmu bol vydaný soundtrack *[[Fontána pre Zuzanu 3 (album)|Fontána pre Zuzanu 3]]* a nachádza sa na ňom jeden z najväčších Vašových hitov, skladba „Voda, čo ma drží na vodou“, ktorú naspieval Jožo Ráž.

Vašo Patejdl skomponoval hudbu k viacerým muzikálom, ktoré vyšli aj na albumoch: *[[Snehulienka a 7 pretekárov (album)|Snehulienka a 7 pretekárov]]* (1991)*, [[Adam Šangala (album)|Adam Šangala]]* (2004)*, [[Jack Rozparovač (album)|Jack Rozparovač]]* (2007). V roku 2008 mal na Novej scéne premiéru aj slovenský muzikál s pesničkami z trilógie ''Fontána pre Zuzanu''.

Skomponoval hudbu aj k filmu *[[Mŕtvola musí zomrieť]]* od režiséra Jozefa Paštéka.

### Návrat ku kapele Elán
V roku 1996 sa po jedenástich rokoch Vašo Patejdl znovu vrátil do Elánu, kde pôsobil ako hráč na klávesové nástroje. Patril k základnej zostave kapely, koncertoval s ňou a nahral šesť ďalších štúdiových albumov.

Vašo Patejdl zomrel v sobotu 19. augusta 2023 na rakovinu pankreasu. Choroba mu bola diagnostikovaná iba 2 týždne pred smrťou.

## Diskografia

### Štúdiové albumy
;Slovenské verzie
* 1986 *[[Chlapčenský úsmev]]*
* 1987 *[[Lov na city]]*
* 1989 *[[Mon amour]]*
* 1990 *[[Dlhá cesta / Long Way]]* – s Alanom Royom Scottom
* 1991 *[[Labyrinth Of The World / Labyrint sveta]]* – s Jaroslavom Svěceným
* 1993 **'
* 1997 ''[[Spovedaj ma zo spomienok]]''
* 2004 ''[[Do očí]]''
* 2020 ''[[Moje československé Vianoce]]''
;Exportné, anglické coververzie
* 1987 ''[[We Don't Fall]]''
* 1989 ''[[You Still Are You]]''
;Soundtracky
* 1986 ''[[Dvaja (Hudba a piesne z filmu Fontána pre Zuzanu)]]''*
* 1991 ''[[Snehulienka a 7 pretekárov (album)|Snehulienka a 7 pretekárov]]''
* 1993 ''[[Fontána pre Zuzanu 2 (album)|Fontána pre Zuzanu 2]]'' – s [[Pavol Habera|Pavlom Haberom]]
* 1999 ''[[Fontána pre Zuzanu 3 (album)|Fontána pre Zuzanu 3]]''
* 2004 ''[[Adam Šangala (album)|Adam Šangala]]''
* 2007 ''[[Jack Rozparovač (album)|Jack Rozparovač]]''

;Detské albumy
* 1987 ''[[Peter, Vašo a Beáta deťom]]'' – s [[Peter Nagy|Petrom Nagyom]] a Beátou Dubasovou
* 1993 ''[[Vašo, Paťa a Kuko: Hudobná škola]]'' – s Patríciou Jarjabkovou
* 1995 ''[[Hudobná škola Vaša Patejdla II: Maškrtný bál]]''
;Kompilačné albumy
* 1994 ''[[The Best of Vašo Patejdl]]''
* 1999 ''[[Antológia 1: 1978 – 1990]]''
* 1999 ''[[Antológia 2: 1978 – 1990]]''
* 2002 ''[[Fontána pre Zuzanu – Najväčšie hity]]''
* 2005 ''[[Gold (Vašo Patejdl)|Gold]]''
* 2015 **'
* 2015 *[[Opus 1986 – 1990 (pôvodné albumy s bonusmi)]]*
* 2017 *[[Důkaz lásky (CD+DVD)]]*
;Extended Play
* 1987 *[[Slávnosť úprimných slov]]* – s Jánom Lehotským, Marikou Gombitovou a Richardom Müllerom
;Single
* 1985 „Chlapčenský úsmev“
* 1986 „Darček“
* 1987 „Umenie žiť“
* 1988 „Stratený raj“ / „Miestna jednička“ – s Heidi Janků
* 1989 „Ztracený ráj“ / „Novinka“ – s Heidi Janků
* 1989 „Muzikantské byty“ / „Kaskadér, vol. 2“ (Remix) – s Beátou Dubasovou

## Muzikály
* 1991 *[[Snehulienka a sedem pretekárov]]*
* 1994 *[[Jozef a jeho zázračný farebný plášť]]*
* 1995 *[[Grand Pierrot]]*
* 2003 *[[Adam Šangala (muzikál)|Adam Šangala]]*
* 2006 *[[Jack Rozparovač (muzikál)|Jack Rozparovač]]*
* 2013 *[[Tisícročná včela (muzikál)|Tisícročná včela]]*
* 2014 *[[Don Juan]]* (2014) spolu s Eduardom Krečmarom pre Městské divadlo Brno.
* 2016 *[[Alenka v kraji zázraků]]*

## Ocenenia
* 1985 – Strieborná lýra za pieseň „Chlapčenský úsmev“ na festivale Bratislavská lýra
* 1987 – Zlatá lýra za pieseň „Umenie žiť“ na festivale Bratislavská lýra
* 1989 – Cena novinárov za pieseň „Muzikantské byty“ (dueto s Beátou Dubasovou) na festivale Bratislavská lýra
* 1991 – tretie miesto za pieseň „Afrika je v nás“ na Medzinárodnom festivale piesní vo Viña del Mar v Čile

## Referencie

## Iné projekty

## Externé odkazy
* Oficiálna stránka
* 
* 
* Profil Vaša Patejdla
* Rozhovor s Vašom Patejdlom


Kategória:Osobnosti z Karlových Varov
Kategória:Slovenskí popoví speváci
Kategória:Slovenskí rockoví speváci
Kategória:Slovenskí popoví klávesisti
Kategória:Slovenskí rockoví klávesisti
Kategória:Slovenskí popoví gitaristi
Kategória:Slovenskí rockoví gitaristi
Kategória:Slovenskí skladatelia modernej hudby
Kategória:Slovenskí skladatelia filmovej hudby
Kategória:Slovenskí hudobní producenti
Kategória:Elán (skupina)
Kategória:Autori a interpreti detskej hudby
Kategória:Slovenské osobnosti českého pôvodu
Kategória:Absolventi Vysokej školy múzických umení
Kategória:Úmrtia na rakovinu pankreasu